**Ugdymo proceso įgyvendinimo tvarka nuo 2021m. rugsėjo 1 d.**

**Papilio pagrindinio ugdymo skyriuje**

Ugdymo procesas mokyklose bus organizuojamas, atsižvelgiant į epidemiologinę situaciją ir Sveikatos apsaugos ministerijos patvirtintus reikalavimus. Mokyklose bus laikomasi numatytų saugos priemonių, ribojami mokyklos bendruomenės kontaktai, laikomasi saugaus atstumo.

**1. Mokymosi vieta:**

* šiais mokslo metais kiekvienai mokinių klasei būtina paskirti konkrečią patalpą, t. y. klasę, kurioje vyks pamokos. Skirstant mokiniams klases, reikėtų užtikrinti, kad gretutinėse patalpose mokytųsi bendraamžiai, kiek įmanoma išvengti skirtingo amžiaus mokinių kontaktų;

**1-4 kl. mokiniai mokysis savo klasėse (senoji mokykla, I aukštas);**

**5-6 kl. – kalbų kabinetas (naujoji mokykla, I aukštas);**

**7-8 kl. – matematikos kabinetas (senoji mokykla, II aukštas);**

**10 kl. – geografijos kabinetas (naujoji mokykla, III aukštas).**

* specializuotuose dalykų kabinetuose vyks tik tos pamokos, kurios negali vykti mokiniams priskirtose klasėse.

**2. Mokinių srautų judėjimas mokykloje:**

* mokinių atvykimas į mokyklą:

|  |  |
| --- | --- |
| Maršrutas | Įėjimas į mokyklą |
| Būginiai – Papilys (1 reisas) | Įėjimas iš kiemo pusės, 7.20 val. |
| Miegonys – Papilys (2 reisas) | Paradinis įėjimas, 7.50 val. |
| Marmakiškis – Papilys (3 reisas) | Įėjimas iš kiemo pusės, 8.30 val. |
| Kupreliškis – Papilys (1 reisas) | Paradinis įėjimas, 7.25 val. |
| Prūdeliai – Papilys (2 reisas) | Paradinis įėjimas, 7.45 val. |
| Iškonys – Papilys (3 reisas) | Įėjimas iš kiemo pusės, 8.32 val. |
| Virškupėnai – Papilys (1 reisas) | Paradinis įėjimas, 7.30 val. |
| Latvygala – Papilys (2 reisas) | Įėjimas iš kiemo pusės, 8 .15 val. |
| IUG/PUG ir 1-4 kl. mokiniai, gyvenantys Papilyje | Paradinis įėjimas, 8.45 val. |
| 5-10 kl. mokiniai, gyvenantys Papilyje | Paradinis įėjimas, 7.45 val. |

* Mokiniai skirtingu laiku atvyksta į mokyklą, **dėvėdami kaukę nusirengia rūbinėje** ir laukia pamokos pradžios prie jiems skirto kabineto.
* **Mokiniai pertraukų metu ilsisi prie kabineto, kuriame mokėsi.** Jeigu sekanti pamoka vyks ne jiems priskirtame kabinete, prie jo nueina likus 1-2 min. iki pamokos pradžios. Kabinetai pertraukų metu išvėdinami. Ilgųjų pertraukų metu mokiniai gali ilsėtis lauke (tik mokyklos teritorijoje!) saugiu atstumu.

**3. Ugdymo proceso organizavimo ypatumai:**

* fizinio ugdymo pamokos organizuojamos lauke, jeigu leidžia oro sąlygos; rekomenduojama lauke organizuoti ir kitų dalykų pamokas, jeigu leidžia dalyko turinio ypatumai ir mokyklos aplinka bei oro temperatūros sąlygos;
* **8.00 val.** prasidės pamokos **5-10 kl. mokiniams;**
* **8.55 val.** prasidės pamokos **1-4 kl. mokiniams ir užsiėmimai darželio grupės vaikams;**
* skambutis kvies į pamoką, po pamokos skambutis neskambės, pamoką baigs mokytojas:

|  |  |
| --- | --- |
| **I srautas (5-10 kl.):** | **II srautas (IUG, PUG, 1-4kl.):** |
| 1 pamoka – 8.00 - 8.45  2 pamoka – 8.55 – 9.40  3 pamoka – 9.50 – 10.35  **Ilgoji pertrauka 20 min.**  4 pamoka – 10.55 – 11.40  **Ilgoji pertrauka 20 min.**  5 pamoka – 12.00 - 12.45  6 pamoka – 12.55 – 13.40  7 pamoka – 13.50 – 14.35 | 1 pamoka – 8.55 – 9.40  2 pamoka – 9.50 – 10.35  **Ilgoji pertrauka 20 min.**  3 pamoka – 10.55 – 11.40  **Ilgoji pertrauka 20 min.**  4 pamoka – 12.00 - 12.45  5 pamoka – 12.55 – 13.40  6 pamoka – 13.50 – 14.35 |

* švietimo pagalbos specialistų konsultacijos bus teikiamos individualiai arba vienu metu tik tos pačios klasės mokiniams.

**4. Mokinių maitinimas:**

* maitinimas organizuojamas mokyklos valgykloje – skirtas **atskiras laikas** skirtingų klasių mokiniams maitinti:

**IUG/PUG – 11.00 val.**

**1 kl. – 11.30 val.**

**2-3 kl. – 11.40 val.**

**4 kl. – 11.50 val.**

**5/6 kl. – 10.35 val.**

**7/10 kl. – 10.45 val.**

* jeigu maistas atsinešamas iš namų, valgomas mokyklos valgykloje, pietaujant tos klasės mokiniams.

**5. Mokinių vežiojimas:**

* **mokiniai, važiuojantys į mokyklą ar iš mokyklos mokykliniu autobusu, privalo dėvėti kaukes,** išskyrus mokinius, kuriems dėl kaukės dėvėjimo gali pablogėti sveikata, arba kurie serga lėtinėmis ligomis, dėl kurių kaukės dėvėti neįmanoma;
* mokiniai, važiuojantys maršrutiniu transportu, privalo laikytis bendrųjų saugos reikalavimų, taikomų keleiviams.

**6. Apsaugos priemonės**:

* **K**aukes mokyklos **patalpose** turi dėvėti:
  + tėvai ar kiti asmenys, atlydintys vaikus;
  + darbuotojai, mokytojai ir 5-10 kl. mokiniai;
  + uždarose erdvėse vykstančiuose renginiuose dalyvaujantys ne mokykloje dirbantys asmenys;
  + 1-4 kl. mokiniai kaukių nedėvi, jas užsideda tik tose mokyklos vietose, kuriose susitinka su kitų klasių mokiniais (pvz.: autobusas, rūbinė ir pan.).
* Kaukių ar kitų priemonių gali nedėvėti asmenys, kurie dėl savo sveikatos būklės jų dėvėti negali, ar jų dėvėjimas gali pakenkti sveikatai bei vaikai iki 6 metų amžiaus.
* Į mokyklą negali eiti karščiuojantys (37,3 laipsniai ir daugiau), kosintys ar turintys kitų viršutinių kvėpavimo takų infekcijos požymių asmenys;
* Jei mokiniui ugdymo proceso metu pasireiškia karščiavimas (37,3 laipsniai ir daugiau) ar ūmių viršutinių kvėpavimo takų ligų požymiai (pvz. sloga, kosulys, pasunkėjęs kvėpavimas ir pan.), jis nedelsiant izoliuojamas, skubiai pranešama tėvams (globėjams, rūpintojams). Jiems rekomenduojama pasitikrinti dėl COVID-19 ligos.

**7. Testavimas:**

* **Dalyvauti testavime nėra privaloma, tik rekomenduojama.**

* Tėveliai turi nuspręsti ir pasirašyti sutikimą dėl mokinių testavimo. Apsispręsti galima mokslo metų eigoje. Visi apsisprendę mokiniai bus testuojami savikontrolės greitaisiais antigenų testais kartą per savaitę (planuojama pirmadieniais).
* Visi mokiniai, nepriklausomai nuo to, ar sutiks testuotis, mokysis kontaktiniu būdu. Jeigu situacija dėl COVID-19 pablogėtų, galimi kitokie sprendimai.